| Voꝛred. 
nen Fürſten vnd Herꝛen nachtheilig / oder Fürſtlichen würden ringerung 
bꝛinge / dann die erdgewechs recht erkennen vnnd recht zů bꝛauchen kein 
menſchlich ſonder Gottes werck ſelbers iſt / Es haben 120 E. . G. in di⸗ 
fir ſachen viel treffenlicher voꝛfaren nit allein bei den hochuerſtendigen 
Heiden / ſunder den aller weiſeſten Rünig Salomon ſelbs / welcher ſich 
neben ſeinen vielfaltigen groſſen geſchefften vnnd gottlichem geſatz voln⸗ 
ſtrecker / der erd gewech ſen hat angenommen / von allen dingen diſputiert 
(vnd wie die ſchꝛifft ſagt) vom aller kleinſten kreütlin ſo auß der mauren 
wechſt geredt vnnd das ſelbig voꝛ augen gebabt / ſeer wol verſtanden das 
auch in geringen geſchoͤpffen goͤttlich krafft verboꝛgen ligen. 
Derohalben ſo bitt E. F. G. ich auffs aller vnderthenigſt / ſie woͤlle di 
Bůch von vielen Erdgewechſen jren F. G. zů lob vnd ehꝛen geſtelt vnnd zů⸗ 
geſchꝛiben / gnediglichen annemen / etwan luſts halben darinnen leſen / dar⸗ 
bei auch warnemen wie ſich vnſere voꝛeltern bede hoch vñ niders ſtands in 
ſolchen dingen gehaltẽ / was nutz vñ wolfart ſie darmit den nachkomenden 
geſchafft / das wir jnen auff den heüttigen tag nit wiſſen zů danckẽ oder in 
einigen wege jnen zůuergleichen. Vñ das E. F. G. auch diß jr Bůch fürter 
vo den gifftrgen thieren / vnd allem anlauff des ongeziffers der Woͤlff vnd 
KFüchſen ſo gern ſchaden thůn / gnediglichen wölle bewaren / ſchützen vnnd 
erꝛetten / Darumb das inn diſem Bůch nichts anderſt dann die rechte alte 
warhafftige / gegründte / beſtendige kreütter kunſt auffs newe vnd klar / 
Gott dem Herꝛn dauon ſie herkompt zů ewigem lob. E. F. G. zů ehꝛen / vnd 
darnach jederman zů nutz vnd wolfar t gelert vñ mit hoͤchſtem fleiß beſchꝛi⸗ 
ben würt. Das werden ſunder zweifel viel frummer leut zů welchen diſer 
nutz der erdgewechſen nach E. F. G. auch kommen würt / mit freiden 
annemen / hoͤchlich dancken / dar zů den almechtigen ewigen Gott hertzlich 
vnnd mit ernſtlichem gebett anſůchen / das der ewig barmhertzig Gott E. 
F. G. erſtlich von allem anlauff des widerſaͤchers vnnd ſeiner feindſeligen 
rotten / darnach auch voꝛ allem pꝛeſten des leibs durch ſeine rechte mittel in 
Chꝛiſtlicher regierung lange zeit friſch vnd geſundt gnediglichen woͤlle er⸗ 
halten Amen. Datum Hoꝛnbach / den erſten Apꝛilis Anno xlvj. 
E. F. G. 
Vnderthaͤniger 
Williger 
Hieronymus Bock. 
